

**Шет ел кредиттерiн пайдалану жөнiндегi өтеу мерзiмi өткен берешектi займшы-кәсiпорындардың қайтаруын қамтамасыз ету жөнiндегі комиссия туралы**

Қазақстан Республикасы Премьер-министрiнiң 1995 жылғы 4 мамырдағы N 167-р өкімі

      Республика займшыларының (кәсiпорындар мен ұйымдар) кiнәсiнен жинақталған шет ел кредит берушiлерi алдындағы Қазақстан Республикасының қаржы мiндеттемелерi жөнiндегi өтеу мерзiмi өткен берешектерi мен шет ел кредиттерiн тиiмдi жұмсауды және уақтылы қайтаруды қамтамасыз етпегенi үшiн кәсiпорындар мен ұйымдар басшыларының жеке жауапкершiлiгiн қарау қажетiне байланысты, сондай-ақ берешектi өтеу көздерiн iздестiру мақсатында:

      1. Шет ел кредиттерiн пайдалану жөнiндегi өтеу мерзiмi өткен берешектi займшы-кәсiпорындардың қайтаруын қамтамасыз ету жөнiнде мына құрамда комиссия (бұдан әрi - Комиссия) құрылсын:

     Есенғарин Н.Қ.           - Қазақстан Республикасы Премьер-

                                министрiнiң бiрiншi орынбасары,

                                Комиссия төрағасы

     Павлов А.С.              - Қазақстан Республикасы Қаржы

                                министрi, Комиссия төрағасының

                                орынбасары

     Оспанов М.Т.             - Қазақстан Республикасының

                                Министрлер Кабинетi жанындағы Шет

                                ел капиталын пайдалану жөнiндегi

                                комитеттiң төрағасы, Комиссия

                                төрағасының орынбасары

                  Комиссия мүшелерi:

     Әйiмбетов С.С.           - Қазақстан Республикасы Мемлекеттiк

                                қаржы бақылау комитетiнiң төрағасы

     Дамитов Қ.Қ.             - Қазақстан Республикасы Ұлттық Банкi

                                басқармасы төрағасының орынбасары

                                (келiсiм бойынша)

     Жақсыбекова Л.Н.         - Қазақстан Республикасы Министрлер

                                Кабинетiнiң Аппараты қаржы, еңбек

                                және ақша айналысы бөлiмiнiң

                                сектор меңгерушiсi

     Жаманбаев Е.Қ.           - ALEM BANK KAZAKSTAN басқармасының

                                төрағасы (келiсiм бойынша)

     Iрiшев Б.К.              - Қазақстан Республикасының мемлекеттiк

                                Экспорт-импорт банкi басқармасының

                                төрағасы

     Ысқақов Б.Ғ.             - Қазақстан Республикасы Iшкi iстер

                                министрiнiң бiрiншi орынбасары

     Тiлеубердин А.А.         - Қазақстан Республикасының Экономика

                                министрi

     Шәйкенов Н.А.            - Қазақстан Республикасы Әдiлет

                                министрi

     Шоқпытов А.М.            - Қазақстан Республикасының Мемлекеттiк

                                мүлiктi басқару жөнiндегi мемлекеттiк

                                комитетi төрағасының орынбасары

     Дагаев Л.С.              - Қазақстан Республикасы Ұлттық

                                қауіпсiздiк комитетi төрағасының

                                орынбасары (келiсiм бойынша)

     Құдайбергенов А.И.       - Қазақстан Республикасы Бас

                                прокуратурасының Жалпы қадағалау

                                басқармасының бөлiм бастығы (келiсiм

                                бойынша)

      Ескерту. Комиссияның құрамы толықтырылды - ҚР Премьер-министрiнiң 1995.09.08. N 335-ө өкiмiмен.

      2. Комиссияға 1995 жылғы 20 мамырға дейiн берешектi өндiрiп алуды, кәсiпорындар мен ұйымдардың жауапкершiлiгiн ұйымдастыру, жекешелендiрiлген немесе қайта құрылған кәсiпорындар мен ұйымдардың мұрагерлерiнiң төлем жасау қабiлетiн айқындау туралы ереже жобасын әзiрлеп, Қазақстан Республикасының Министрлер Кабинетiне табыс ететiн болсын.

      3. Комиссияның жұмыс органы болып Қазақстан Республикасының мемлекеттiк Экспорт-импорт банкi белгiленсiн, оған Комиссияның қызметiн ұйымдастыру және оның шешiмдерiнiң орындалуына бақылау жасау жүктелсiн.

      4. Қазақстан Республикасы мемлекеттiк Экспорт-импорт банкi, Қазақстанның Мемлекеттiк даму банкi мен "Тұранбанк" акционерлiк банкi шет ел кредитi бойынша өтеу мерзiмi өткен берешектiң пайда болуына жол берген министрлiктер, ведомстволар, кәсiпорындар мен ұйымдар ұсынған кезектi жобаларды қарауды тоқтатсын.

      5. Кредиттер бойынша берешектi қайтаруға қатысты Комиссия шешiмi министрлiктер, ведомстволар, кәсiпорындар мен ұйымдар үшiн орындауға мiндеттi болып белгiленсiн.

      6. Комиссия ай сайын Қазақстан Республикасының Министрлер Кабинетiне iстелген жұмыс туралы есеп беретiн болсын.

      *Премьер-министр*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК